Source: http://www.aliskova.sk/rozvod-s-cudzincom/
Timestamp: 2020-04-06 07:10:10+00:00

Document:
Rozvod s cudzincom « Advokátska kancelária JUDr. Anna Líšková
Kvalifikovaný elektronický podpis (KEP) (5)
V rámci určenia medzinárodnej právomoci súdu a rozhodného práva vo veci rozvodu s cudzím prvkom sa európska úprava použije na území Slovenskej republiky len pri určovaní medzinárodnej právomoci súdu. Medzinárodná právomoc pre konanie o vyporiadaní BSM, ako aj rozhodné právo pre rozvod, bude určované slovenskými súdmi aplikáciou vnútroštátnej právnej normy
Platná právna úprava v SR:
Určenie medzinárodnej právomoci súdu vo veci rozvodu:
Určenie právomoci súdu vo veci rozvodu s cudzím prvkom patrí do vecnej pôsobnosti nariadenia Brusel IIa. V článku 3 nariadenia Brusel IIa nájdeme celkom 7 kritérií pre určenie všeobecnej právomoci súdu, ktoré sú voči sebe navzájom vo vzťahu alternatívy, teda žiaden z nich nie je nadradený inému. Je na výbere manžela/manželky podávajúceho návrh na rozvod manželstva, ktorý súd členského štátu si vyberie, pričom má možnosť zvoliť si členský štát:
- má manžel/ka, s ktorým/ou sa rozvádza obvyklý pobyt, alebo
- má navrhovateľ obvyklý pobyt, ak tam býval najmenej šesť mesiacov bezprostredne pred podaním návrhu a je buď štátnym príslušníkom tohto členského štátu alebo v prípade Veľkej Británie a Írska tam má “domicil”;
- ktorého štátnymi príslušníkmi sú obaja manželia alebo v prípade Veľkej Británie a Írska, ak tam majú obaja manželia “domicil”.
- manžel, ktorý nemá obvyklý pobyt v žiadnom členskom štáte a nie je štátnym príslušníkom žiadneho členského štátu, alebo;
- manžel, ktorý nemá obvyklý pobyt v žiadnom členskom štáte, ale je žalovaný v štáte svojej štátnej príslušnosti.
- ak má aspoň jeden z manželov tu pobyt a ak sa môže rozhodnutie súdu uznať v domovských štátoch oboch manželov, alebo
- ak aspoň jeden z manželov má v Slovenskej republike pobyt dlhší čas, alebo
- ak ide o neplatnosť manželstva, ktoré sa má podľa slovenského práva vysloviť i bez návrhu, pokiaľ manželia tu žijú.
Predmetom súdneho konania v prejednávanej veci je rozvod bezdetného manželstva, pričom ide o konanie s cudzím prvkom.
Navrhovateľ je štátny občan Slovenskej republiky, druhý manžel je štátna občianka Českej republiky, a od uzavretia manželstva majú obaja obvyklý pobyt v Nórsku. Obaja manželia sú teda občania rozdielnych členských štátov Európskej únie s obvyklým pobytom v krajine, ktorá nie je členským štátom a teda nie sú splnené podmienky na aplikáciu ani jedného z kritérií určenia právomoci obsiahnutých v čl. 3 ( a ani v čl. 4 a 5) nariadenia.
Keďže podľa nariadenia nemá právomoc žiaden súd, je tu priestor na využitie zostatkových kritérií právomoci podľa čl. 7 nariadenia. Ak nie je možné určenie právomoci podľa čl. 3 až 5 nariadenia je treba právomoc určiť v každom členskom štáte podľa práva tohto štátu. Takýmto predpisom upravujúcim otázky právomoci slovenských súdov vo veciach s cudzím prvkom je potom zákon č. 97/1963 Zb. o medzinárodnom práve súkromnom a procesnom, ktorého aplikácia je tu namieste, keďže s ohľadom na obvyklý pobyt oboch účastníkov a s ohľadom na štátne občianstvo oboch účastníkov nie je možné podľa nariadenia Brusel II bis určiť právomoc žiadneho súdu. Čl. 46 Ústavy SR zaručuje, že sa každý môže domáhať zákonom ustanoveným postupom svojho práva na nezávislom a nestrannom súde a v prípadoch ustanovených zákonom na inom orgáne Slovenskej republiky.
Ak slovenský súd nedisponuje právomocou podľa článkov 3 až 5 nariadenia Brusel II bis, je potrebné položiť si otázku, či disponuje súd iného členského štátu právomocou podľa nariadenia ( čl. 17 ), a keďže odpoveď je záporná, a rovnako niet ani iného súdu, ktorý by už bol začal toto konanie medzi rovnakými účastníkmi ( čl. 19 ods. 1) , v konaní pokračuje slovenský súd, pretože ak nemá v tejto veci právomoc žiaden súd, je priestor na určenie právomoci slovenského súdu podľa čl. 38 zák. č. 97/1963 Z.z. pretože navrhovateľ ako jeden z manželov je slovenským občanom.

References: súd 
 čl. 3
 čl. 4
 čl. 7
 čl. 3
 Čl. 46
 súd 
 súd 
 čl. 17
 čl. 19
 čl. 38